У C T A B

# НА НАРОДНО ЧИТАЛИЩЕ ‘КОЛКАТА’ с. ЛЮТИ БРОД

глава първа

# ОБЩИ ПОЛОЖЕНИЯ

Чл.1. Читалището е традиционно,самоуправляващо се,българско,културно –просветно сдружение с нестопанска цел,изградено върху принципите на доброволността, демократизма и автономията. То няма политическа насоченост и в дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Чл.2. Читалището е самостоятелна институция,която работи във взаимодействие с учебни заведения, обществени организации и други структури,които извършват определена културно-просветна или произволно образователна дейност.

Чл.3.Читалището се съюзява,сътрудничи и координира своята дейност с други читалища на територията на Република България, за защита на своите интереси и за провеждане на съвместни дейности и инициативи.

Чл.4.Читалището е юридическо лице с нестопанска цел, с наименование;НАРОДНО ЧИТАЛИЩЕ’ КОЛКАТА; , със седалище и адрес на управление- с.Люти брод улица ’Ген. Ив. Ат. Кинов’.

# ГЛАВА ВТОРА

# ЦЕЛИ

Чл.5 .Целите на читалището са да задоволява потребностите на гражданите,свързани със ;

а/ развитие и обогатяване на културния живот;

б/ запазване на обичаите и традициите на българския народ;

в/ разширяване на знанията на гражданите и приобщаването им към ценностите и постиженията на науката ,изкуството и културата;

г/ възпитава и утвърждава национално самосъзнание;

д/ създаване и поддържане на елек. Информационни мрежи

## ГЛАВА ТРЕТА

## ДЕЙНОСТИ

Чл.6. Читалището осъществява дейност в обществена полза и извършва основни дейности като:

а/ урежда и поддържа библиотека,читалня,фото-фоно-филми и видеотеки;

б/ развива и подпомага любителското художествено творчество;

в/ организира школи,кръжоци и курсове,клубове,кино и видео показ, празненства, концерти и чествания;

г/ събира и разпространява знания за родния край;

д/ създава и съхранява музейни колекции съгл. Закона за култ. Наследство;

е/ развива самостоятелно или в сътрудничество с други организации спомагателна стопанска дейност;

ж/ осъществява социални дейности и услуги,подпомагащи лица и семейства, както и такива,свързани с отглеждането,възпитанието,обучението и уплътняването на свободното време на деца и млади хора;

з/ осъществява обучения на деца,младежи и лица в трудоспособна възраст,професионална квалификация и преквалификация,консултантска дейност;

и/ работи за преодоляване на междуетническите проблеми и бедността на засегнатите социални групи и общности;

й/ развива културен и семинарен туризъм в страната и чужбина;

к/ извършва и допълнителни дейности,подпомагащи изпълнението на основните функции с изключение на използването на читалищната сграда за клубове с политически цели,за обсебването й от религиозни секти и други дейности,противоречащи на добрите нрави,националното самосъзнание и традиции.

Чл.7. Читалището провежда и възпитателна дейност,съобразно своите основни цели.

Чл.8. Читалището няма право да организира или предоставя имуществото си за хазартни игри и нощни заведения.

# ГЛАВА ЧЕТВЪРТА

# ЧЛЕНСТВО

Чл.9. Народното читалище ’КОЛКАТА’ е правоприемник на името и традициите на учреденото през 1925 г.в с.Люти брод читалище ‘Пробуда ‘,съгласно Закона за народните читалища.

Чл.10. Членовете на читалището са:индивидуални,колективни и почетни.

1. Индивидуалните членове са български граждани.Те биват действителни и спомагателни: а/действителните членове са дееспособни лица,плащат редовно определения по устава членски внос и имат право на глас, да избират и да бъдат избирани в ръководните органи на читалището;

б/ спомагателните членове са лица до 18 години,нямат право да избират и да бъдат избирани в читалищното настоятелство и имат съвещателен глас.

1. Колективните членове съдействат за осъществяване целите на читалището,подпомагат дейностите,поддържането и обогатяването на материалната база и имат право на един глас.Колективните членове могат да бъдат:

а/ професионални организации;

б/ стопански организации;

в/ търговски дружества;

г/ кооперации и сдружения;

д/ културно – просветни и любителски клубове и творчески колективи;

е/ други юридически лица с нестопанска цел,

1. Почетни членове могат да бъдат български и чужди граждани с изключителни заслуги към читалището.

Чл.11.1. Членуването в читалището е доброволно.

2. Кандидатът подава писмена молба до настоятелството,в която декларира,че е запознат с Устава и го приема.Кандидатите-юридически лица представят освен молба и преписи от документите си за регистрация и от решението на управителните си органи за членство в читалището.

3. Всеки член има право да бъде информиран за дейността на читалището ,да се ползва от имуществото му и от резултатите от дейността му.

4. Всеки член на читалището е длъжен да заплаща редовно членския си внос.

5. Членските права и задължения на индивидуалните членове са не прехвърли

ми и не преминават върху други лица.

Чл.12. Прекратяването на членството се извършва чрез:

1. Изключване на съответния член на читалището от общото събрание по предложение на настоятелството,за системни нарушения на устава на читалището и злоупотреба с името и традициите на НЧ’КОЛКАТА” с.Люти брод,както и поради незаплащане на определения с решение на общото събрание членски внос.
2. По писмена молба на съответния член на читалището,адресирана до настоятелството.
3. Поради смърт на съответния член на читалището или поставянето му под пълно запрещение.
4. С прекратяването на юридическото лице при колективните членове.

## ГЛАВА ПЕТА

## ОРГАНИ НА ЧИТАЛИЩЕТО

ЧЛ.13. Органи на читалището са: Общото събрание, Настоятелството, и Проверителната комисия.

# ОБЩОТО СЪБРАНИЕ

Чл.14. Върховен орган на читалището е Общото събрание.

1. Общото събрание на читалището се състои от всички членове на НЧ”КОЛКАТА” с.Люти брод, имащи право на глас.

Чл.15. Общото събрание:

1. Изменя и допълва устава
2. Избира и освобождава членове на настоятелството,проверителната комисия и председателя и определя броя на членовете им.
3. Приема вътрешните актове.необходими за организацията на дейността на читалището.
4. Изключва членове на читалището,по предложение на настоятелството, на основание чл.12.т.1 от Устава на НЧ”КОЛКАТА”
5. Приема основните насоки за дейността на читалището.
6. Взема решения за членуване или за прекратяване на членство на читалището в читалищен съюз или други организации.
7. Приема бюджета на читалището.
8. Приема годишния отчет за дейността на настоятелството.
9. Определя размера на членския внос за всяка календарна година, по предложени на настоятелството на читалището.
10. Отменя решения на органи на читалището,които противоречат на закона ,устава или други вътрешни актове,регламентиращи дейността на читалището.
11. Взема решения за откриване на филиали на читалището след съгласуване с общината.
12. Взема решение за прекратяване на читалището.
13. Взема решение за отнасяне до съда на незаконосъобразни действия на ръководството или на отделни членове.

Чл16. Правата по т.1,2,7,8,10,12 не могат да се възлагат на други органи на читалището.

Чл.17. Решенията на Общото събрание се вземат с явно гласуване и са задължителни за другите органи на читалището.

Чл.18. Решенията на общото събрание подлежат на съдебен контрол относно тяхната законосъобразност и съответствие с устава.

Чл.19. Решенията на органите на читалището,които са взети в противоречие със закона,устава или предходно решение на общото събрание могат да бъдат оспорвани пред общото събрание по искане на заинтересованите членове на читалището или на негов орган,отправено в едномесечен срок от узнаването им ,но не по-късно от една година от вземане на решението.

Чл.20. Споровете по чл.18 могат да бъдат повдигани пред съда по регистрацията на читалището от всеки негов член или на негов орган,или от прокурора в едномесечен срок от узнаването им, но не по-късно от една година от датата на вземане на решението.

# СВИКВАНЕ НА ОБЩОТО СЪБРАНИЕ

Чл.21.1. Редовното общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството , по искане на проверителната комисия или на 1/3 от членовете на читалището.Ако в последния случай настоятелството в месечен срок не отправи писмено срещу подпис или връчена покана за свикване на общо събрание,то се свиква от съда по седалището на читалището по писмено икане на заинтересованите членове.

1. Поканата за общото събрание трябва да съдържа дневния ред, датата , часа и мястото на провеждане на общото събрание и по чия инициатива то се свиква.
2. Поканата се обнародва в”Държавен вестник” и се поставя на мястото за обявления в сградата на читалището,най-малко един месец преди насрочения ден .
3. Общото събрание е законно,ако присъстват повече от половината от всички членове. При липса на кворум,събранието се отлага с един час по-късно на същото място и при същия дневен ред и може да се проведе, колкото и членове да се явят.

Чл.22.1. Всеки член на общото събрание има право на един глас.

2. Член на общото събрание няма право на глас при решение на въпроси ,отнасящи се до :

а/ него,неговия съпруг /а/ или роднини по права линия-без ограничения,по сребърна линия до четвърта степен,или по сватовство- до втора степен включително;

б/юридически лица, в които той управител или може да наложи или възпрепятства вземането на решения.

Чл.23.1. Решенията на общото събрание се вземат с мнозинство от присъстващите.

2. Решенията по чл.15, точка: 1, 12 се вземат с мнозинство от 2/3 от присъстващите.

3. По въпроси,които не са включени в обявения в програмата дневен ред, не може да се вземат решения.

# НАСТОЯТЕЛСТВО

Чл. 23. 1. Настоятелството се състои от 11 члена, избрани за срок от 3 години.

Същите да нямат родствени връзки по права и съребрена линия до 4-та степен.

2. Настоятелството:

а/ представлява читалището;

б/ свиква Общото събрание;

в/ осигурява изпълнението на решенията на Общото събрание ;

г/ подготвя и внася в общото събрание проект за бюджет на читалището;

д/ подготвя и внася в общото събрание отчет за дейността на читалището;

е/ разпорежда се с имуществото на читалището;

ж/ определя реда и организира извършването на дейността на читалището,

включително и тази в обща полза и носи отговорност за това;

з/ назначава секретаря на читалището,утвърждава длъжностната му характеристика и определя трудовото му възнаграждение;

и/приема членове на читалището по тяхна писмена молба,с която те заявяват ,че приемат устава на читалището,че са съгласни с определения от общото събрание членски внос за съответната календарна година.Приемането на нови членове се извършва най-късно до седем дни преди провеждането на годишното отчетно-изборно събрание на читалището;

й/ взема решения за сключване на договори с ръководители, репетитори и други лица, необходими за осъществяване читалищната дейност;

к/ определя и утвърждава размера на месечните хонорари и взема решения за награждаване на ръководители и самодейци;

л/ взема решения и утвърждава договори за наем на помещения,собственост на читалището;

м/ взема решения по всички въпроси,които по закон или съгласно устава не спадат в правата на друг орган.

3. Настоятелството може да взема решения,ако на заседанието присъстват повече от половината от неговите членове.

4. Присъстващо е лице ,с което има двустранна телефонна или друга връзка,гарантираща установяване на самоличността му и позволяваща участието му в обсъждането и вземането на решения.Гласуването на този член се удостоверява в протокола от председателствуващия заседанието.

5. Настоятелството взема решенията си с мнозинство повече от половината от членовете си,а решенията по чл.23,ал2,т.”д”,”е” с мнозинство от всички членове.

6. Настоятелството може да вземе решение и без да бъде провеждано заседание,ако протоколът за взетото решение бъде подписан без забележки и възражения за това от всички членове на настоятелството.

7. Настоятелството провежда редовни заседания най-малко 6 пъти годишно.

# ПРЕДСЕДАТЕЛ

Член24.1. Председателят на читалището е член на настоятелството и се избира от общото събрание за срок от 3 години.

2. Председателят:

а/ организира дейността на читалището съобразно закона, устава и решенията на общото събрание;

б/ представлява читалището;

в/ свиква и ръководи заседанията на настоятелството и председателства общото събрание;

г/ ръководи текущата дейност на читалището;

д/ отчита дейността си пред настоятелството;

е/ сключва и прекратява трудовите договори със служителите,съобразно с бюджета на читалището и въз основа решение на настоятелството;

# ПРОВЕРИТЕЛНА КОМИСИЯ

Член25.1. Проверителната комисия се състои най-малко от трима членове,избрани за срок от три години.

2. Членовете на проверителната комисия не могат да бъдат лица,които са в трудово - правни отношения с читалището или са роднини на членовете на настоятелството по права линия,съпрузи братя,сестри, и роднини по сватовство от първа степен.

3. Проверителната комисия осъществява контрол върху дейността на настоятелството и председателя на читалището,по спазване на Закона,Устава и решението на Общото събрание.

4. При констатирани нарушения, проверителната комисия уведомява Общото събрание на читалището, а при данни за извършено престъпление – органите на прокуратурата.

Член.26. За членове на Настоятелството и Проверителната комисия не могат да бъдат избрани лица, които са осъждани на лишаване от свобода за умишлени престъпления от общ характер.

# ГЛАВА ШЕСТА

# ИМУЩЕСТВО И ФИНАНСИРАНЕ

Член.27. Имуществото на читалището се състои от право на собственост и от други вещни права, вземания,ценни книжа,други права и задължения, регламентирани от закона.

Член.28. Читалището набира средства от следните източници:

а/ членски внос;

б/ културно-просветна дейност;

в/ субсидия от държавния и общинския бюджет;

г/ наеми от движимо и недвижимо имущество;

д/ приходи от стопанска дейност,предвидена в настоящия устав;

е/ дарения, спонсорирания и завещания ;

ж/ други приходи, незабранени от закона.

Член.29. Всички членове на читалището дължат годишен членски внос,който се определя от Общото събрание и бива:

а/ индивидуален;

б/ колективен.

Член.30. При приключване на счетоводния баланс със загуба Общото събрание може да вземе решение за допълнителни вноски на членовете за покриването й с квалифицирано мнозинство от 2/3 от присъстващите.

Член.31.1. Читалището не може да отчуждава недвижими вещи и да учредява ипотека върху тях.

2. Движими вещи не могат да бъдат отчуждавани или залагани само по решение на настоятелството.

Член.32. Недвижимото и движимо имущество,собственост на читалището,както и приходите от него хе подлежат на принудително изпълнение,освен за вземания, произтичащи от трудови възнаграждения.

Член.33.1. Настоятелството изготвя годишния отчет за приходите и разходите ,които се приемат от Общото събрание.

2. Отчетът за изразходваните от общинския бюджет средства се представя в Община

Мездра.

Член34.1. Читалището извършва следната допълнителна стопанска дейност:

а/ осъществява социални дейности и услуги,подпомагащи лица и семейства,както и такива свързани с отглеждането,възпитанието,обучението и уплътняването на свободното време на деца и млади хора;

б/ осъществява обучения на деца,младежи и лица в трудоспособна възраст ,професионална квалификация и преквалификация,консултантска дейност ;

в/ работи за преодоляване на междуетническите проблеми и бедността на засегнатите социални групи и общности;

г/ развива културен и семинарен туризъм в страната и чужбина.

2. Читалището няма да извършва стопанска дейност,която не е свързана с предмета на основните дейности,предвидени в настоящия Устав,и ще ползва приходите от нея само за постигане целите на читалището.

3. Извършването на дейностите по ал.1. се подчинява на условията и реда, определени с законите,които ги регулират.

4. Читалището не разпределя печалба.

# РАЗХОДВАНЕ НА ИМУЩЕСТВО

Член.35.1. Читалището може безвъзмездно да разходва имуществото и да осъществява дейността,насочена за реализиране на целите,определени по реда на този устав и ЗЮЛНЦ.

2. За безвъзмездното разходване имуществото на читалището по чл.41,ал.3 ЗЮЛНЦ Общото събрание взема мотивирано решение с квалифицирано мнозинство 2/3 от всички негови членове.

3. Читалището подбира лицата и начина на тяхното подпомагане в зависимост от целите и финансовите си възможности съгласно обявения ред и правилата за осъществяване на дейността.Информацията за реда, по който се извършва подборът , е общодостъпна и се вписва в централния регистър.

4. Читалището не може да сключва сделки с лицата по чл.41.ал.3 ЗЮЛНЦ,както и юридически лица, в които посочени лица са управители или могат да наложат или възпрепятстват вземането на решения, освен ако сделките са в очевидна полза на читалището или са сключени при общи условия,публично обявени.

# ЕЖЕГОДЕН КОНТРОЛ

Член.36.1. В срок до ……. на всяка календарна година Настоятелството съставя годишен счетоводен отчет и го представя за заверка на лицензиран експерт- счетоводител,определен от общото събрание.

2. В същия срок се изготвя доклад за дейността на сдружението по чл.40,ал. 2 ЗЮЛНЦ.

3. В срок до 31 май на всяка година Настоятелството заявява за вписване в централния регистър за вписване и представя заверен годишен счетоводен отчет,доклада си по предходната алинея и другите предвидени в чл.46.ал.2 ЗЮЛНЦ документи.

# КНИГИ НА ЧИТАЛИЩЕТО

Чл.37. Общото събрание и настоятелството водт книги за протоколите от всички проведени заседания.Председателстващите заседанията и лицата ,изготвяли протоколите, ги удостоверяват с подписите си и отговарят за верността на съдържанието им.

# ПРЕОБРАЗУВАНЕ

Член.38. Читалището не може да се преобразува в юридическо лице с нестопанска цел за осъществяване на дейност в частна полза.

# ПРЕКРАТЯВАНЕ

Член.39.1. Читалището може да бъде прекратено по решение на общото събрание,вписано в регистъра на Окръжен съд.

2. Читалището може да бъде прекратено по решение на Окръжен съд в случаите на чл.13, ал. 1 ,т. ЗЮЛНЦ.

3. Читалището може да бъде прекратено по решение от Окръжен съд,постановено по искане на министъра културата или на прокурора.

# ЛИКВИДАЦИЯ

Член.40.1. При прекратяване на читалището се извършва ликвидация,за която се прилагат разпоредбите на Търговския закон.

2. Ликвидацията се извършва от настоятелството,а в случаите на член 13, ал.4 и чл.14 ал.3 ЗЮЛНЦ, ликвидаторът с определя от окръжен съд ……….

3. Ликвидаторът е длъжен да удовлетвори кредиторите на читалището от наличните парични средства ,а ако това е невъзможно - чрез осребряване първо на движимото и едва лед това на недвижимото имущество на читалището.Той няма право по какъвто и да е начин да прехвърля имуществото на лица по чл.43, ал.2 ЗЮЛНЦ.

# ИМУЩЕСТВО СЛЕД ЛИКВИДАЦИЯТА

Член.41. Имуществото,останало след удовлетворяване на кредиторите,се предоставя по решение на съда на юридическо лице с нестопанска цел ,определено да извършва обществено- полезна дейност със същата или близка на читалището нестопанска цел. Ако имуществото не бъде предоставено по ред ,то се предава на Община ……….

# ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Този устав е приет на Общо събрание на НЧ” КОЛКАТА”,проведено на 11.12,2001 г. в с.Люти брод.

§ 2. Списъкът на членовете,подписали Устава да се счита неразделна част от този Устав.

§ 3. За неуредените в този устав случаи,както и относно тълкуването и прилагането на неговите разпоредби,се прилагат разпоредбите на ЗЮЛХЦ. Разпоредбите на този устав в случай,че противоречат на закона,се заместват по право от повелителните му правила.

### 

### НАРОДНО ЧИТАЛИЩЕ ‘КОЛКАТА’ – с.ЛЮТИ БРОД ОБЩ.МЕЗДРА УЛ.’ГЕН.ИВАН КИНОВ’ 3

### ТЕЛ.0885983284

### ДО

## Общински съвет

## Гр. Мездра

## ОТЧЕТ

За дейността на НЧ”КОЛКАТА’ с.Люти брод общ. Мездра за 2020 г.

НЧ”Колката” с.Люти брод развива, отстоява и утвърждава националната ни идентичност като духовен народ. В годините благодарение на родолюбиви българи читалището е център на духовна култура,традиции и обичаи. Историята на селото е наситена с много исторически събития с които се гордеем и предаваме от поколение на поколение

Основната цел на читалището е да развива и задоволява познавателните потребности на населението в с.Люти брод ,създаване на условия за обединяване на населението с цел запазване на обичаите и традициите.

# БИБЛИОТЕЧНА ДЕЙНОСТ

1. Общ.брои БМ – 7157
2. Членове – 50
3. Посещения -1080
4. Ново набавени БМ – 0
5. Раздадени БМ – 1234
6. Абонамент - 6
7. Библиотечни инициативи

* Беседи – 11
* Кътове , витрини – 7
* Екскурзии -1
* Литературно четене -2
* Излет – 1
* 97 години от рождението на Колката
* Лятна работа с деца – максимално задоволяване на учениците
* Детска работилница

ЛЮБИТЕЛСКО ХУДОЖЕСТВЕНО ТВОРЧЕСТВО Постоянно действащ колектив – Женски народен хор. Участия: - Концерти в селото - 7

-Фестивал в с.Новоселяне

- Фолклорен фестивал в с . Буковец

МАТЕРИАЛНА БАЗА

-Читалище – 400 кв. м

- Библиотека – 76 кв.м

### ТЕХНИЧЕСКА БАЗА

1. Компютри – 3 бр. / 2бр. в мрежа/
2. Рутер – 1
3. Телевизор – 1
4. Радио – 1
5. Усилвател – 1
6. Фотоапарат – 1
7. Принтер - 1

Отчета за дейността на НЧ” Колката” за 2020 г. и Финансовия отчет са приети на Общо

събрание проведено на 29 . 03.21 г. с Протокол 5 .

Председател :

29.03.2021 г. / Кръстинка Караджова/

### РЪКОВОДСТВО НА НЧ”КОЛКАТА” с.Люти брод общ. Мездра

### НАСТОЯТЕЛСТВО

Председател – Кръстинка Атанасова Караджова

Член - Павлина Василева Спагаку

Член - Къна Христова Симеонова

### ПРОВЕРИТЕЛНА КОМИСИЯ

Председател - Мариана Димитрова Симеонова

Член - Надка Василева Вутова

Член - Росица Дончева Стоянова

# 

# П Л А Н

За дейността на НЧ”КОЛКАТА” с. Люти брод, общ.Мездра за периода от 01.01.2021 до 31.01.2021г.

Тел: 0885983284

Читалището в с. Люти брод е създадено през 1925г. от месни родолюбиви българи. Те съхраняват, развиват и обогатяват историята,обичаите и традициите на родния край.

Основната цел на читалището е да развива и задоволява познавателните потребности на населението в с. Люти брод:

* Поддържане и обогатяване на БФ и съхранение
* Привличане на нови членове
* Създаване на условия за обединение на населението с цел запазване на обичаите и

традициите

Ръководството на НЧ”КОЛКАТА” с.Люти брод ще работи през 2021 г.за осъществяване на следните дейности:

## РЪКОВОДНА ДЕЙНОСТ

1.План за съвместна дейност с други институции

- с Кметство

- с Клуб на пенсионера

- с ИК

- с Врачански балкан

- с Антифашисткия съюз

- с Местните кооперации

# БИБЛИОТЕЧНА ДЕЙНОСТ

1. Участие с проекти за обогатяване на БФ
2. Разнообразен абонамент
3. Привличане на писатели
4. Активна работа с местната интелигенция

# ПЛАНОВА И ОТЧТНА ДЕЙНОСТ

1. Тримесечни отчети за дейността на читалището

# ФИНАНСОВО – СЧЕТОВОДНА ДЕЙНОСТ

1. До 30.03.2021 г финансов отчет за 2020 г.
2. Привличане на родолюбиви българи ,милеещи за българската култура да помагат финансово.

# ХУДОЖЕСТВЕНА САМОДЕЙНОСТ

1. Женски народен хор – муз. р-л. Милчо Романски
2. Художествено слово – за местните празници

# КУЛТУРНО – МАСОВА И ПРОСВЕТНА ДЕЙНОСТ

1. Участие в местните празници
2. Участие във фолклорни събори и празници
3. Подреждане на кътове и витрини
4. Отбелязване на национални празници
5. Отбелязване на бележити дати и годишнини ,изложби,лит.четения
6. Отбелязване на християнски празници
7. Беседи,лекции на актуални теми- здравни,социални, исторически
8. Обогатяване на етнографската сбирка с битови предмети ,снимки и л-ра.

# КУЛТУРЕН КАЛЕНДАР ЗА 2021 Г.

м.януари

1. 01.01. - Сурвакари

2. 06.01. -172г. от рождението на Ботев

3. 21.01 -Бабин ден

м. февруари

1. 19.02. -148 г. от гибелта на Левски

м.март

1. 01.03. – Ден на самодееца

2. 01.03. – Баба Марта

3. 03.03. - Национален празник

4. 08.03. – Осми март

5. 22.03. – Ден на пролетта

м.април

1. 01.04. – Ден на шегата

2. 12.04. – Ден на космонавтиката

3. 23.04. – Световен ден на книгата

м.май

1. 01.05. – Ден на труда

2. 09.05 -- Ден на Европа

3. 24.05 -- Ден на слав.писм.и култура

м. юни

1. 02.06 и 03.06 – Ботеви празници

2. Участия на фолклорни събори и фестивали

м.юли и м.август

1. Максимално задоволяване от ученическа литература

2. Интернет на членовете на читалището

3. Оброк – Илинден

м.септември

1. 06.09. – Национален празник

2. 22.09. – Национален празник

м.октомври

1. 13.10. – Патронен празник

м.октомври

1. 01.11. – Ден на Будителите

2. 21.11. – Ден на Християнството

м.декември

1. 24.12. – Коледари и коледен празник

Плана за дейността на НЧ’КЛКАТА” за 2021. г. е привет на заседание на Ръководството на 16.10.2020 г. с протокол 10.

Изготвил: Председател:

/П. Спагаку/ / К. Караджова /